PROJEKTS

LATVIJAS REPUBLIKAS MINISTRU KABINETS

2019.gada \_\_.\_\_\_\_\_ Noteikumi Nr.\_\_\_

Rīgā (prot. Nr. \_\_ \_\_.§)

**Kārtība, kādā elektroniskās darba laika uzskaites sistēmas dati sniedzami iekļaušanai vienotajā elektroniskās darba laika uzskaites datubāzē, un prasības elektroniskās darba laika uzskaites sistēmas ārējai drošības pārbaudei un auditācijas pierakstiem**

Izdoti saskaņā ar likuma “Par nodokļiem un nodevām” 110. panta trešo daļu, 112. panta ceturto daļu un 113. panta otro daļu

**I. Vispārīgais jautājums**

1. Noteikumi nosaka:

**1.1.** prasības personai, kas var veikt elektroniskās darba laika uzskaites sistēmas ārējo drošības pārbaudi;

**1.2.** kārtību, kādā elektroniskās darba laika uzskaites sistēmas dati sniedzami iekļaušanai vienotajā elektroniskās darba laika uzskaites datubāzē;

1.3. prasības elektroniskās darba laika uzskaites sistēmas auditācijas pierakstu veidošanai, uzglabāšanai un izsniegšanai.

**II. Prasības personai, kas var veikt elektroniskās darba laika uzskaites sistēmas ārējo drošības pārbaudi**

2. Elektroniskās darba laika uzskaites sistēmas ārējo drošības pārbaudi veic juridiskā persona, kas ir reģistrēta Eiropas Savienības vai Eiropas Ekonomikas zonas dalībvalstī, kura apstrādā pārbaudes laikā iegūto informāciju vienīgi Eiropas Savienības un Eiropas Ekonomikas zonas valstu teritorijā un kuras šajā pārbaudes veikšanā iesaistītie darbinieki atbilst šādām prasībām:

2.1. tie ir Eiropas Savienības, Eiropas Ekonomikas zonas valstu pilsoņi vai Latvijas Republikas nepilsoņi;

2.2. tiem ir augstākā izglītība inženierzinātnēs, vadības zinībās, dabaszinātnēs, matemātikā vai informācijas tehnoloģijās;

2.3. tiem ir starptautiski atzīts kvalifikācijas dokuments:

2.3.1. starptautiski atzīts informācijas sistēmu auditora sertifikāts vai informācijas sistēmu drošības auditora sertifikāts;

2.3.2. starptautiski atzīts informācijas sistēmu drošības pārvaldības sertifikāts;

2.3.3. starptautiski atzīts ielaušanās un ievainojamības testēšanas profesionāļa sertifikāts.

3. Juridiskā persona var veikt ārējo drošības pārbaudi, ja visi 2.3.apakšpunktā norādītie kvalifikācijas dokumenti ir kādam (vienam vai vairākiem) no pārbaudes veikšanā iesaistītajiem darbiniekiem.

**III. Elektroniskās darba laika uzskaites sistēmas datu sniegšana iekļaušanai vienotajā elektroniskās darba laika uzskaites datubāzē**

4. Vienotās elektroniskās darba laika uzskaites datubāzes turētājs BIS tīmekļa vietnē publicē vienotās elektroniskās darba laika uzskaites datubāzes programmatūras saskarnes tehnisko specifikāciju, kurā noteiktās prasības ievēro galvenais būvdarbu veicējs, iesniedzot elektroniskās darba laika uzskaites sistēmas datus iekļaušanai vienotajā elektroniskās darba laika uzskaites datubāzē. Izmaiņas vienotās elektroniskās darba laika uzskaites datubāzes programmatūras saskarnes tehniskajā specifikācijā publicē ne vēlāk kā divus mēnešus pirms to stāšanās spēkā.

5. Galvenais būvdarbu veicējs datus, bet apakšuzņēmējs informāciju vienotajā elektroniskās darba laika uzskaites datubāzē iesniedz, izmantojot būvniecības informācijas sistēmā šim mērķim izveidotu elektronisko pakalpojumu.

6. Galvenais būvdarbu veicējs ne vēlāk kā piecu darbdienu laikā pēc būvdarbu uzsākšanas būvniecības informācijas sistēmā reģistrē būvlaukumu, norādot šādu informāciju:

6.1. būvatļaujas, apliecinājuma kartes, paskaidrojuma raksta numurs vai nekustamā īpašuma objekta kadastra apzīmējums (ja būvatļauja, apliecinājuma karte vai paskaidrojuma raksts nav izsniegts);

6.2. būvdarbu uzsākšanas datums;

6.3. galvenā būvdarbu veicēja vienotais reģistrācijas numurs;

6.4. būvniecības ierosinātājs;

6.5. būvniecības ierosinātāja vienotais reģistrācijas numurs vai personas kods (ja būvniecības ierosinātājs ir fiziskā persona), vai cits identifikācijas numurs (ja būvniecības ierosinātājs ir ārvalstī reģistrēta juridiskā persona);

6.6. būvdarbu līguma ar būvniecības ierosinātāju datums;

6.7. būvdarbu līguma ar būvniecības ierosinātāju summa;

6.8. būvlaukumā izmantotās elektroniskās darba laika uzskaites sistēmas nosaukums;

6.9. būvlaukumā izmantotās elektroniskās darba laika uzskaites sistēmas pārzinis.

7. Galvenais būvdarbu veicējs datus iekļaušanaivienotajā elektroniskās darba laika uzskaites datubāzē iesniedz no elektroniskās darba laika uzskaites sistēmas, izmantojot datu apmaiņas sertifikātu. Pēc elektroniskās darba laika uzskaites sistēmas datu saņemšanas vienotā elektroniskās darba laika uzskaites datubāze nosūta paziņojumu galvenajam būvdarbu veicējam uz tā elektroniskās darba laika uzskaites sistēmu par datu iesniegšanu.

8. Vienotajā elektroniskās darba laika uzskaites datubāzē datus nodod atbilstoši šādai datu formai:

8.1. par būvlaukumā nodarbinātu personu:

8.1.1. vārds;

8.1.2. uzvārds;

8.1.3. personas kods;

8.1.4. dzimšanas datums, mēnesis un gads (ja personai nav personas koda);

8.1.5. vīzas numurs (ja būvlaukumā nodarbinātai personai tā ir izsniegta);

8.1.6. uzturēšanās atļaujas numurs (ja būvlaukumā nodarbinātai personai tā ir izsniegta);

8.1.7. amats;

8.1.8. darba devēja nosaukums;

8.1.9. darba devēja vienotais reģistrācijas numurs;

8.1.10. darba devēja vārds (ja darba devējs ir fiziskā persona);

8.1.11. darba devēja uzvārds (ja darba devējs ir fiziskā persona);

8.1.12. darba devēja personas kods (ja darba devējs ir fiziskā persona);

8.1.13. darba devēja identifikācijas numurs (ja darba devējs ir ārvalstī reģistrēta juridiskā persona);

8.1.14. būvatļaujas numurs;

8.1.15. apliecinājuma kartes numurs;

8.1.16. paskaidrojuma raksta numurs;

8.1.17. nekustamā īpašuma objekta kadastra apzīmējums (ja būvatļauja, apliecinājuma karte vai paskaidrojuma rakstsnav izsniegts);

8.1.18. laiks, kad persona ieradusies būvlaukumā;

8.1.19. laiks, kad persona atstājusi būvlaukumu;

8.1.20. summārais laiks;

8.1.21. laiks, kad persona ieradusies būvlaukumā (pēc papildus sniegtās informācijas);

8.1.22. laiks, kad persona atstājusi būvlaukumu (pēc papildus sniegtās informācijas);

8.1.23. summārais laiks (pēc papildus sniegtās informācijas);

8.1.24. pazīme par datu manuālu ierakstu;

8.1.25. pamatojums, kāpēc dati, kas reģistrēti elektroniskās darba laika uzskaites sistēmā, nesakrīt ar personas faktiski būvlaukumā pavadīto laiku;

8.2. par galvenā būvdarbu veicēja noslēgto būvdarbu līgumu ar būvniecības ierosinātāju:

8.2.1. būvatļaujas numurs;

8.2.2. apliecinājuma kartes numurs;

8.2.3. paskaidrojuma raksta numurs;

8.2.4. nekustamā īpašuma objekta kadastra apzīmējums (ja būvatļauja, apliecinājuma karte vai paskaidrojuma raksts nav izsniegts);

8.2.5. būvniecības ierosinātāja nosaukums;

8.2.6. būvniecības ierosinātāja vienotais reģistrācijas numurs;

8.2.7. būvniecības ierosinātāja vārds (ja būvniecības ierosinātājs ir fiziskā persona);

8.2.8. būvniecības ierosinātāja uzvārds (ja būvniecības ierosinātājs ir fiziskā persona);

8.2.9. būvniecības ierosinātāja personas kods (ja būvniecības ierosinātājs ir fiziskā persona);

8.2.10. būvniecības ierosinātāja identifikācijas numurs (ja būvniecības ierosinātājs ir ārvalstī reģistrēta juridiskā persona);

8.2.11. līguma datums;

8.2.12. līguma summa;

8.2.13. jaunā līguma summa (ja ar grozījumiem tiek mainīta līguma summa);

8.3. par galvenā būvdarbu veicēja ar apakšuzņēmējiem noslēgtajiem būvdarbu līgumiem:

8.3.1. būvatļaujas numurs;

8.3.2. apliecinājuma kartes numurs;

8.3.3. paskaidrojuma raksta numurs;

8.3.4. nekustamā īpašuma objekta kadastra apzīmējums (ja būvatļauja, apliecinājuma karte vai paskaidrojuma raksts nav izsniegts);

8.3.5. apakšuzņēmēja nosaukums;

8.3.6. apakšuzņēmēja vienotais reģistrācijas numurs;

8.3.7. apakšuzņēmēja vārds (ja apakšuzņēmējs ir fiziskā persona);

8.3.8. apakšuzņēmēja uzvārds (ja apakšuzņēmējs ir fiziskā persona);

8.3.9. apakšuzņēmēja personas kods (ja apakšuzņēmējs ir fiziskā persona);

8.3.10. apakšuzņēmēja identifikācijas numurs (ja apakšuzņēmējs ir ārvalstī reģistrēta juridiskā persona);

8.3.11. līguma datums;

8.3.12. līguma summa;

8.3.13. jaunā līguma summa (ja ar grozījumiem tiek mainīta līguma summa);

8.4. par apakšuzņēmēja ar saviem apakšuzņēmējiem noslēgtajiem būvdarbu līgumiem:

8.4.1. būvatļaujas numurs;

8.4.2. apliecinājuma kartes numurs;

8.4.3. paskaidrojuma raksta numurs;

8.4.4. nekustamā īpašuma objekta kadastra apzīmējums (ja būvatļauja, apliecinājuma karte vai paskaidrojuma raksts nav izsniegts);

8.4.5. apakšuzņēmēja nosaukums;

8.4.6. apakšuzņēmēja Uzņēmuma reģistra vienotais reģistrācijas numurs;

8.4.7. apakšuzņēmēja vārds (ja apakšuzņēmējs ir fiziskā persona);

8.4.8. apakšuzņēmēja uzvārds (ja apakšuzņēmējs ir fiziskā persona);

8.4.9. apakšuzņēmēja personas kods (ja apakšuzņēmējs ir fiziskā persona);

8.4.10. apakšuzņēmēja identifikācijas numurs (ja apakšuzņēmējs ir ārvalstī reģistrēta juridiskā persona);

8.4.11. līguma datums;

8.4.12. līguma summa;

8.4.13. jaunā līguma summa (ja ar grozījumiem tiek mainīta līguma summa);

8.5. par būvdarbu uzsākšanas datumu;

8.6. par būvdarbu pabeigšanas datumu;

8.7. par būvlaukumā izmantoto elektroniskās darba laika uzskaites sistēmu:

8.7.1. elektroniskās darba laika uzskaites sistēmas nosaukums;

8.7.2. elektroniskās darba laika uzskaites sistēmas pārzinis.

9. Trīs darbdienu laikā pēc elektroniskās darba laika uzskaites sistēmas datu saņemšanas vienotās elektroniskās darba laika uzskaites datubāze salīdzina:

9.1. elektroniskās darba laika uzskaites sistēmā iekļautos būvlaukumā nodarbināto personu, izņemot ārvalstniekus, kam nav Latvijas Republikā piešķirts personas kods, darba laika reģistrācijas un uzskaites datu laukus – vārds, uzvārds, personas kods – ar Iedzīvotāju reģistra datiem;

9.2. elektroniskās darba laika uzskaites sistēmā iekļauto darba devēja datu lauku:

9.2.1. darba devēja vienotais reģistrācijas numurs – ar Uzņēmumu reģistra datiem, izņemot ārvalstī reģistrēto juridisko personu;

9.2.2. darba devēja vārds un uzvārds, ja darba devējs ir fiziska persona – ar Iedzīvotāju reģistra datiem, izņemot ārvalstniekus.

10. Veicot šo noteikumu 9. punktā norādīto datu salīdzināšanu, būvlaukumā nodarbinātās personas un darba devēja – fiziskas personas galvenais identifikators ir personas kods, un darba devēja galvenais identifikators ir vienotais reģistrācijas numurs.

11. Ja pēc šo noteikumu 9. punktā norādītās datu salīdzināšanas galvenā būvdarbu veicēja iesniegtie elektroniskās darba laika uzskaites sistēmas dati atbilst Iedzīvotāju reģistra un Uzņēmumu reģistra datiem, vienotās elektroniskās darba laika uzskaites datubāze nosūta paziņojumu galvenajam būvdarbu veicējam uz tā elektroniskās darba laika uzskaites sistēmu par datu pieņemšanu.

12. Ja pēc šo noteikumu 9. punktā norādītās datu salīdzināšanas galvenā būvdarbu veicēja iesniegtie elektroniskās darba laika uzskaites sistēmas dati neatbilst Iedzīvotāju reģistra vai Uzņēmumu reģistra datiem, vienotās elektroniskās darba laika uzskaites datubāze tos nepieņem un par konstatētajām neatbilstībām šo noteikumu 9. punktā noteiktajā termiņā nosūta paziņojumu galvenajam būvdarbu veicējam uz tā elektroniskās darba laika uzskaites sistēmu.

13. Galvenais būvdarbu veicējs 10 darbdienu laikā no šo noteikumu 12. punktā norādītā paziņojuma nosūtīšanas precizē kļūdainos datus. Precizēto datu iesniegšanu, salīdzināšanu un paziņojumu nosūtīšanu veic šo noteikumu 5., 7., 9., 10., 11. punktā noteiktajā kārtībā.

14. Ja 15 darbdienu laikā pēc šo noteikumu 12. punktā norādītā paziņojuma nosūtīšanas galvenais būvdarbu veicējs nav iesniedzis tādus elektroniskās darba laika uzskaites sistēmas datus, kas pilnībā atbilst Iedzīvotāju reģistra vai Uzņēmumu reģistra datiem, vienotās elektroniskās darba laika uzskaites datubāze nosūta paziņojumu galvenajam būvdarbu veicējam uz tā elektroniskās darba laika uzskaites sistēmu par datu pieņemšanu un konstatētajām kļūdām.

15. Galvenais būvdarbu veicējs šo noteikumu 5. un 7.punktā noteiktajā kārtībā:

15.1. iesniedz datus par būvdarbu pabeigšanu ne vēlāk kā piecu darbdienu laikā pēc būvdarbu pabeigšanas;

15.2. iesniedz datus par elektroniskās darba laika uzskaites sistēmas vai elektroniskās darba laika uzskaites sistēmas nosaukuma vai elektroniskās darba laika uzskaites sistēmas pārziņa maiņu ne vēlāk kā piecu darbdienu laikā pēc jaunas elektroniskās darba laika uzskaites sistēmas lietošanas uzsākšanas datu reģistrācijai būvlaukumā vai elektroniskās darba laika uzskaites sistēmas nosaukuma vai elektroniskās darba laika uzskaites sistēmas pārziņa maiņas;

15.3. ja mainās būvdarbu līguma ar būvniecības ierosinātāju summa, iesniedz datus par līguma jauno summu ne vēlāk kā piecu darbdienu laikā pēc līguma grozījumu stāšanās spēkā;

15.4. iesniedz datus par visiem ar saviem apakšuzņēmējiem iepriekšējā mēnesī noslēgtajiem būvdarbu līgumiem, kuru līguma summa ir 15 000 euro vai vairāk*,* un, ja mainās līguma summa, par jauno līguma summu.

16. Galvenais būvdarbu veicējs precizētos datus vienotajā elektroniskās darba laika uzskaites datubāzē iesniedz, ievērojot likumā “Par nodokļiem un nodevām” noteikto elektroniskās darba laika uzskaites sistēmas datu glabāšanas termiņu. Galvenā būvdarbu veicēja precizēto elektroniskās darba laika uzskaites sistēmas datu iesniegšanu, salīdzināšanu un paziņojumu nosūtīšanu veic šo noteikumu 5., 7., 9., 10., 11., 12., 13. un 14. punktā noteiktajā kārtībā.

17. Elektroniskās darba laika uzskaites sistēmā reģistrētos laikus, kad persona ieradusies būvlaukumā un atstājusi to, kā arī summāro laiku reģistrē ar precizitāti, kas nav mazāka par stundām un minūtēm.

**IV. Elektroniskās darba laika uzskaites sistēmas auditācijas pierakstu veidošana, uzglabāšana un izsniegšana**

18. Elektroniskās darba laika uzskaites sistēma nodrošina visu elektroniskās darba laika uzskaites sistēmas lietotāja veikto darbību saglabāšanu auditācijas pierakstos.

19. Elektroniskās darba laika uzskaites sistēmas veikto darbību saglabāšana auditācijas pierakstos tiek veikta operācijām, kuras tās lietotājs veicis tiešsaistē, kā arī saprātīgā termiņā tām operācijām, kuras tehnisku iemeslu dēļ veiktas, elektroniskās darba laika uzskaites sistēmai atrodoties autonomā režīmā.

20. Elektroniskās darba laika uzskaites sistēmas auditācijas pierakstu veidošanu, uzglabāšanu un izsniegšanu nodrošina specializēta datorsistēma ar vienotā sistēmā saslēgtām ierīcēm un iekārtām, kas nodrošina darba laika uzskaites reģistrēšanu un apstrādi ar tajā esošo programmatūru un datiem, nodrošinot uzkrātās informācijas saglabāšanu un uzkrāšanu tās datu bāzē energoneatkarīgajā atmiņā auditācijas pierakstos. Tehniskajā dokumentācijā apraksta izmantotās auditācijas pierakstu datu bāzes vai datnes struktūru un tiesību matricu. Elektroniskās darba laika uzskaites sistēmas lietotāju tiesības izpildīt kādu darbību ar sistēmu nosaka loma, pie kuras lietotājs ir piesaistīts. Elektroniskās darba laika uzskaites sistēma definē lomas, katrai lomai piesaistot veicamās darbības. Darbības apraksta kā saskarnes elementu kopu. Saskarnes elementu kopa atbilst loģiskam biznesa solim un katra aktivitāte sastāv no vienas vai vairākām darbībām, kuras izpildāmas, izmantojot saskarnes elementus, katra veiktā darbība saglabājama auditācijas pierakstos.

21. Elektroniskās darba laika uzskaites sistēmas auditācijas pierakstu datu bāzes tabulas vai no datu bāzes izdalītas datnes papildina katru reizi, kad elektroniskās darba laika uzskaites sistēmā tiek izveidots jauns ieraksts. Lai nodrošinātu datu integritāti, katram jaunam ierakstam tiek aprēķināta ieraksta kontrolsumma, izmantojot blokķēdes (*Hash)* tehnoloģiju, drošu datu jaukšanas algoritmu vai citu tehnisko risinājumu, kas nodrošina aizsardzības risinājumu auditācijas pierakstu datu integritātei, nodrošinot aizsardzības risinājumu pret neatļautu tīšu vai netīšu datu maiņu, grozīšanu, bojāšanu, iznīcināšanu, pasliktināšanu, aizklāšanu vai nepatiesas informācijas ievadīšanu. Ieraksta kontrolsummas aprēķina algoritms ir pārbaudāms un atkārtojams. Ja ieraksta kontrolsummas aprēķināšanai izmanto blokķēdes (*Hash)* tehnoloģiju:

21.1. ieraksta kontrolsummas aprēķinu veic no visiem attiecīgā ieraksta piederīgajiem laukiem, iekļaujot iepriekšējā ieraksta norādīto *SHA-256, SHA-384* vai *SHA-512* kontrolsummu. *SHA-256*, *SHA-384 vai SHA-512* kontrolsummas aprēķinus veic atbilstoši *“Secure Hash Standard (SHS) (FIPS PUB 180-4)”* standartam;

21.2. visu ierakstu kontrolsummas aprēķini veido nepārtrauktu kontrolsummu *(Hash)* ķēdi.

22. Galvenais būvdarbu veicējs katras darbadienas beigās aprēķina elektroniskās darba laika uzskaites sistēmas auditācijas pierakstu kopas kontrolsummu un nodod to vienotajā elektroniskās darba laika uzskaites datubāzē. Pierakstu kopas kontrolsummu aprēķina no auditācijas pierakstu informācijas kopuma, izmantojot blokķēdes *(Hash)* tehnoloģiju un iekļaujot iepriekšējās darbdienas aprēķināto *SHA* kontrolsummu. Pierakstu kopas kontrolsummu aprēķina algoritms ir pārbaudāms un atkārtojams.

23. Elektroniskās darba laika uzskaites sistēmas lietotāju veiktās darbības reģistrāciju nav iespējams deaktivizēt ar elektroniskās darba laika uzskaites sistēmas vai citu elektronisko komponentu palīdzību.

24. Ja elektroniskās darba laika uzskaites sistēma ir saslēgta tīklā ar citām lietotāju identificēšanas iekārtām, tad elektroniskās darba laika uzskaites sistēma nodrošina lokālās iekārtās reģistrētās lietotāju identifikācijas informācijas sinhronizāciju ar centrālo elektroniskās darba laika uzskaites sistēmas serveri, audita pierakstos papildus norādot lietotāju identificēšanai izmantotās lokālās iekārtas identifikācijas parametrus.

25. Ja elektroniskās darba laika uzskaites sistēmas auditācijas pierakstu datne ir izdalīta no datu bāzes kā atsevišķa datne, tad auditācijas pierakstus veido par katru saimniecisko dienu atsevišķi. Datni slēdz ne vēlāk kā konkrētās dienas pulksten 00:00. Datnes nosaukumu veido atbilstoši datnes izveidošanas datuma astoņiem cipariem (pirmie četri cipari norāda gadu, nākamie divi – mēnesi, pēdējie divi – dienu).

26. Elektroniskās darba laika uzskaites sistēmas pārzinis nodrošina elektroniskās darba laika uzskaites sistēmas lomu sadalījumu un nosaka katras lomas tiesības, kā arī katras lomas aizsargsistēmu ar drošu paroli, kas nepieļauj patvaļīgu (bez attiecīgas atļaujas vai izmantojot citai personai piešķirtas tiesības) iejaukšanos programmatūrā, vai citu identifikācijas veidu – magnētiskās kartes, viedkartes vai citus identifikācijas veidus.

27. Elektroniskās darba laika uzskaites sistēmas lietotāju darbību audita pieraksts sastāv no šo noteikumu pielikumā norādītās informācijas.

28. Ja tiek mēģināts tīši vai nejauši dzēst vai modificēt auditācijas pierakstus, tad elektroniskās darba laika uzskaites sistēma nodrošina kļūdas paziņojuma izvadīšanu – “šāda darbība nav atļauta” un papildus auditācijas pierakstos saglabā informāciju par konkrēto lietotāju un laiku, kad tika mēģināts dzēst vai modificēt auditācijas pierakstus.

29. Elektroniskās darba laika uzskaites sistēma nodrošina auditācijas pierakstos veiksmīgas un neveiksmīgas autentifikācijas gadījumu saglabāšanu, kad bez elektroniskās darba laika uzskaites sistēmas pārziņa atļaujas vai, izmantojot citai personai piešķirtas tiesības, notiek piekļūšana elektroniskās darba laika uzskaites sistēmas datiem vai auditācijas pierakstiem. Ja neveiksmīgas autentifikācijas gadījumā nav zināma ierīces vai iekārtas IP adrese, tad laukā “Iekārtas vai ierīces IP adrese vai adrešu kopa, no kuras strādājis lietotājs” norāda datora vārdu (HOSTNAME), bet darba stacijas fizisko (MAC) adresi ieraksta kļūdas ziņojuma tekstā. Veiksmīgus autentifikācijas gadījumus var saglabāt ārpus auditācijas pierakstu datu bāzes tabulas vai no datu bāzes iznestas datnes un neiekļaut šo noteikumu pielikuma tabulā.

30. Galvenais būvdarbu veicējs pēc kontroles institūcijas amatpersonas pieprasījuma nodrošina elektroniskās darba laika uzskaites sistēmas auditācijas pierakstu informācijas saglabāšanu ārējā datnē paplašināmā iezīmēšanas valodā *XML (eXtensible Markup Language)* vai komatatdalīto vērtību *CSV* (*comma-separated values)* formātā par noteiktu laika periodu, izmantojot *UNICODE* kodējumu *UTF-8*.

31. Elektroniskās darba laika uzskaites sistēmas auditācijas pieraksti tiek veidoti un saglabāti *CSV* formātā, ievērojot šādus nosacījumus:

31.1. informāciju glabā datnēs, katram pārskata periodam veidojot savu datni;

31.2. datus datnē kārto rindās;

31.3. rindas beigās norāda Amerikas informācijas apmaiņas standartkoda ASCII (*American Standard Code for Information Interchange*) kodējuma tabulas 10.(LF) vai 13. un 10.(LF CR) kontroles kodu;

31.4. katra rinda ir viens ieraksts;

31.5. katrs ieraksts satur vairākus datu laukus, kurus atdala ar komatu (ASCII tabulas 44.kods);

31.6. ja datu lauks satur pēdiņas (ASCII tabulas 34.kods), tās aizstāj ar dubultajām pēdiņām (divreiz ASCII tabulas 34.kods);

31.7. ja datu lauka informācija satur komatu (ASCII tabulas 44.kods), visu šī lauka saturu iekļauj pēdiņās (ASCII tabulas 34.kods);

31.8. katra datu lauka baita vērtība nedrīkst atrasties ārpus ASCII tabulas 32. un 255.kodu diapazona;

31.9. katra ieraksta nulles pozīcija satur ieraksta identifikācijas numuru, kuram nākamajos laukos seko datu lauki atbilstoši tabulas ailē “Id Nr / Ieraksta pozīcija” norādītajai pozīcijai.

32. Galvenajam būvdarbu veicējam aizliegts:

32.1. dzēst elektroniskās darba laika uzskaites sistēmas auditācijas pierakstu atmiņas saturu. Ja nepārvaramas varas vai remonta dēļ energoneatkarīgās atmiņas saturs tiek mainīts, elektroniskās darba laika uzskaites sistēmas pārzinis sastāda aktu trijos eksemplāros. Pirmais akta eksemplārs paliek pārzinim, otro izsniedz galvenajam būvdarbu veicējam, bet trešo 10 dienu laikā nosūta Valsts ieņēmumu dienestam;

32.2. nodrošināt pieejamu elektroniskās darba laika uzskaites sistēmas datorprogrammu vai elektroniskās komponentes, ar kurām var mainīt, labot, dzēst, atcelt vai citādā veidā izmainīt jebkādu datu nesējā glabātu ierakstu, lai radītu iespēju koriģēt auditācijas pierakstus.

33. Ja elektroniskās darba laika uzskaites sistēmas auditācijas pierakstu atmiņas datu nesējs ir pilns vai bojāts, elektroniskās darba laika uzskaites sistēmas aizsardzības risinājums izvada brīdinošu informāciju, ka ieraksts auditācijas pierakstos atmiņā nav izdevies vai ir bojāts tā saturs, vai nav iespējams veikt tālāku ierakstīšanu datu nesējā.

34. Elektroniskās darba laika uzskaites sistēma konstruktīvi un programmatiski ir aizsargāta ar aizsardzības risinājumu pret tā satura dzēšanu vai pārrakstīšanu. Informācijas saglabāšanai un nolasīšanai piekļuve elektroniskās darba laika uzskaites sistēmas auditācijas pierakstu atmiņai ir tikai no elektroniskās darba laika uzskaites sistēmas programmas.

**V. Noslēguma jautājumi**

35. Noteikumi stājas spēkā 2020. gada 1. februārī.

36. Šo noteikumu 2. un 3. punktā noteiktās prasības attiecībā uz elektroniskās darba laika uzskaites sistēmas ārējo drošības pārbaudi piemēro ar 2020. gada 1. jūniju.

Ministru prezidents Arturs Krišjānis Kariņš

Ekonomikas ministrs Ralfs Nemiro

Iesniedzējs:

Ekonomikas ministrs Ralfs Nemiro

Vīza:

Valsts sekretārs Ēriks Eglītis